זהו משחק חברתי דומה מאוד למשחק המתואר בלינק: <https://he.wikipedia.org/wiki/%D7%A4%D7%AA%D7%A7%D7%99%D7%95%D7%AA>.

ההבדל העיקרי הוא שבמשחק הזה יש שני קבוצות במקום חלוקה להרבה זוגות.

מהלך המשחק:

המשחק מחולק ל3 שלבים. בכל שלב, הקבוצה שתורה עכשיו שולחת נציג שמנסה להעביר את הדמויות בפתקים לחברי קבוצתו עם ההגבלות המתוארות בקובץ הויקיפדיה (או הגבלות חדשות שתמציאו). כעבור 40 שניות, התור עובר לקבוצה השנייה ששולחת נציג וחוזר חלילה. כל פתק שהועבר כהלכה מוסיף נקודה לקבוצה שגילתה אותו ומסומן כ'משומש'.

כשנגמרים הפתקים הלא משומשים, כל הפתקים המשומשים מסומנים כלא משומשים ועוברים לשלב הבא.

בסוף שלושת השלבים מחושבים הנקודות ומוכרז המנצח.

פתק נפסל אם במהלך גילויו עברו על ההגבלות המתאימות לשלב הנוכחי.

במקרה שנציג לא מכיר את הדמות בפתק, ניתן לעבור לפתק הבא מבלי לסמנו כמשומש או לזרוק את הפתק שלא יופיע יותר.